**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 478 /2018**

**ΑΔΑ:** Ψ9Ψ4ΩΨΑ-ΧΛΜ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 54ο/2018 Της 27Ης ΣΕΠΤΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση υποχρεωτικής** **αναμόρφωσης του πίνακα στοχοθεσίας** **οικονομικών αποτελεσμάτων 2018 του Δήμου Αρταίων** **βάσει της αρ. 34574/2018 ΚΥΑ ’’**

Στην Άρτα, σήμερα, 27-09-2018 και ώρα 09:30 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **22982/27-09-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Κοσμάς Ηλίας**  **6. Λιλής Γεώργιος**  **7. Παπαϊωάννου Κων/νος**  **8. Ζέρβας Κων-νος** | **ΑΠΟΝΤΕΣ**  **1.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρικλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο Πρόεδρος εισηγούμενος το 2ο τακτικό θέμα: Έγκριση υποχρεωτικής **αναμόρφωσης του πίνακα στοχοθεσίας** **οικονομικών αποτελεσμάτων 2018** του Δήμου Αρταίων **βάσει της αρ. 34574/2018 ΚΥΑ** Έδωσε το λόγο στον Αντιδήμαρχο Οικονομικών κ. Σιαφάκα ο οποίος είπε: Σύμφωνα με τις διατάξεις του **άρθρου 4 του Ν. 4111/13,** όπως έχει τροποποιηθεί και του **άρθρου 149 του Ν. 4270/14**, οι Δήμοι και τα νομικά πρόσωπα δημοσίου δικαίου είναι υπόχρεοι να καταρτίσουν Ολοκληρωμένο Πλαίσιο Δράσης. Με την υπ’ αριθμ. 34574/18 ΚΥΑ των Υπουργών Οικονομικών και Εσωτερικών καθορίζεται νέα διαδικασία στοχοθεσίας. Στις 27/8/2018 έγινε διόρθωση σφάλματος με το ΦΕΚ 3635 Β/2018 περ. 5 και δημοσιευθήκαν οι πίνακες στοχοθεσίας που προβλέπονταν στην ΚΥΑ 34574/18. Το σύνολο του ΟΠΔ 2018 θα πρέπει να έχουν αναμορφωθεί και περιέλθει στο Παρατηρητήριο το αργότερο μέχρι την 30η Σεπτεμβρίου **2018.**

Κατόπιν έθεσε υπόψη της Επιτροπής την εισήγηση της Δ/νσης Οικονομικών Υπηρεσιών η οποία αναφέρει τα εξής: Έχοντας υπ΄ όψιν

1. Την υπ’ αριθμ. 34574/18 ΚΥΑ των Υπουργών Οικονομικών και Εσωτερικών «Καθορισμός διαδικασίας στοχοθεσίας, υπολογισμού οικονομικών αποτελεσμάτων και παρακολούθησης των προϋπολογισμών των ΟΤΑ και των νομικών τους προσώπων που αποτελούν φορείς της Γενικής Κυβέρνησης από το Παρατηρητήριο Οικονομικής Αυτοτέλειας των ΟΤΑ-θέματα λειτουργίας του Παρατηρητηρίου Οικονομικής Αυτοτέλειας των ΟΤΑ» (ΦΕΚ 2942/Β’/2018)
2. Το υπ’ αριθμ. 3635/Β’ /2018 ΦΕΚ παρ. 5 στις 27/8/2018 στο οποίο γίνεται διόρθωση σφάλματος με δημοσίευση των πινάκων στοχοθεσίας
3. Την υπ’ αριθμ. 7261/22-2-2013 (ΦΕΚ Β 450/26-2-2013) ΚΥΑ «Καθορισμός διαδικασιών και κριτηρίων για την παρακολούθηση του « Ολοκληρωμένου Πλαισίου Δράσης» (Ο.Π.Δ.) και την εφαρμογή του Προγράμματος Εξυγίανσης από το Παρατηρητήριο του άρθρου 4 του ν. 4111/2013». Στο άρθρο 10 της . 34574/18 ΚΥΑ προβλέπεται ότι : « *η παρούσα ισχύει από τη δημοσίευσή της στην Εφημερίδα της Κυβερνήσεως. Για όσα θέματα δε ρυθμίζονται με τις διατάξεις της παρούσας εξακολουθεί να ισχύει η με αριθ. 7261/22.02.2013 (Β΄450) απόφαση των Υπουργών Οικονομικών και Εσωτερικών.*
4. *Των παρ.1,2,3,7 και 8 του άρθρου 4 του Ν.4111/13 «Συνταξιοδοτικές ρυθμίσεις, τροποποιήσεις του Ν.4093/2012 κύρωση της πράξης Νομοθετικού Περιεχομένου, όπως έχει τροποποιηθεί και ισχύει.*
5. Το υπ’ αριθμ. πρωτ.: 44485/6-8-2018 έγγραφο του Υπ. Εσωτερικών με θέμα «Οδηγίες για την υποχρεωτική αναμόρφωση των ΟΠΔ 2018 και διευκρινίσεις επί του νέου συστήματος στοχοθεσίας και ελέγχου επίτευξης των οικονομικών στόχων μέσω των ΟΠΔ»

Σύμφωνα με τις διατάξεις του **άρθρου 4 του Ν. 4111/13,** όπως έχει τροποποιηθεί και του **άρθρου 149 του Ν. 4270/14**, οι Δήμοι και τα νομικά πρόσωπα δημοσίου δικαίου που είναι ενταγμένα στο καταρτιζόμενο, από την ΕΛΣΤΑΤ, [Μητρώο Φορέων Γενικής Κυβέρνησης (ΜΦΓΚ)](http://www.karagilanis.gr/images/nodes/100/17295_a0701_sel08_tb_ah_00_2012_01b_f_gr_1_.xls), είναι υπόχρεοι να καταρτίσουν Ολοκληρωμένο Πλαίσιο Δράσης, το οποίο αποτελείται από τον πίνακα στοχοθεσίας οικονομικών αποτελεσμάτων του Δήμου και των νομικών του προσώπων δημοσίου δικαίου.

Ο Δήμος Αρταίων ενέκρινε τον Προϋπολογισμό και τη στοχοθεσία οικονομικών αποτελεσμάτων έτους 2018 με την υπ’ αριθμ. 661/2017 απόφαση του οικείου Δημοτικού Συμβουλίου.

Περαιτέρω, με τη λήξη του οικ. έτους 2017, ο Προϋπολογισμός και η αντίστοιχη στοχοθεσία έτους 2018, αναμορφώθηκαν υποχρεωτικά με βάση τις οδηγίες της ΚΥΑ για την κατάρτιση του προϋπολογισμού έτους 2018 και λήφθηκε η σχετική Απόφαση του Δημοτικού Συμβουλίου (68/2018).

Οι σχετικές αποφάσεις διαβιβάστηκαν στην οικεία Αποκεντρωμένη Διοίκηση προς έλεγχο και ανάρτηση των πινάκων στοχοθεσίας στη βάση δεδομένων του Υπουργείου Εσωτερικών, που τηρείται για το σκοπό αυτό.

Με την υπ’ αριθμ. 34574/18 ΚΥΑ των Υπουργών Οικονομικών και Εσωτερικών καθορίζεται νέα διαδικασία στοχοθεσίας, υπολογισμού οικονομικών αποτελεσμάτων και παρακολούθησης των προϋπολογισμών των ΟΤΑ και των νομικών τους προσώπων που αποτελούν Φορείς της Γενικής Κυβέρνησης από το Παρατηρητήριο Οικονομική αυτοτέλειας των ΟΤΑ. Με αυτή την αλλαγή η κεντρική διοίκηση επιδιώκει την πλήρη εναρμόνιση της παρακολούθησης των προϋπολογισμών με τις αρχές που διέπουν την κατάρτιση αυτών και την απλοποίηση των διαδικασιών στοχοθεσίας και ελέγχου επίτευξης των στόχων.

Στο άρθρο 3 της ανωτέρω ΚΥΑ προβλέπεται «*1. Οι στόχοι εσόδων, εξόδων και απλήρωτων υποχρεώσεων των Πινάκων Στοχοθεσίας Οικονομικών Αποτελεσμάτων του ΟΠΔ αναμορφώνονται υποχρεωτικά κατά το χρόνο υποχρεωτικής αναμόρφωσης του προϋπολογισμού και έως το τέλος Φεβρουαρίου του έτους που αφορά η στοχοθεσία. Για την αναμόρφωση αυτή λαμβάνονται υπόψη τα πραγματικά αποτελέσματα όπως αυτά έχουν διαμορφωθεί την 31.12 του έτους που προηγείται της στοχοθεσίας (συμπεριλαμβανομένων των στοιχείων διαθεσίμων και απλήρωτων υποχρεώσεων). Κατά την υποχρεωτική αναμόρφωση, δύναται να τροποποιηθεί η χρονική κατανομή των στόχων τηρώντας τις αρχές και τις οδηγίες κατάρτισης της στοχοθεσίας που περιγράφονται στα άρθρα 1 και 2 της παρούσας. 2. Μετά την υποχρεωτική αναμόρφωση του ΟΠΔ, οι στόχοι δύνανται να αναμορφωθούν μία φορά, έως το τέλος Ιουνίου, του έτους που αφορά η στοχοθεσία. Περαιτέρω, οι στόχοι δεν τροποποιούνται, ανεξαρτήτως εάν απαιτείται ή πραγματοποιείται αναμόρφωση του προϋπολογισμού κατά τη διάρκεια του έτους.» και στο άρθρο 9 ότι  «****ειδικά για τη στοχοθεσία του οικονομικού έτους 2018, η υποχρεωτική αναμόρφωση των Πινάκων Στοχοθεσίας Οικονομικών Αποτελεσμάτων θα πραγματοποιηθεί, σύμφωνα με τα όσα ορίζονται στην παρούσα κοινή Υπουργική απόφαση, έως την 31ή Ιουλίου 2018.*** *Για το εν λόγω έτος, η υποβολή των ηλεκτρονικών πινάκων του ΟΠΔ στο Παρατηρητήριο θα πραγματοποιείται μέσω του ΥΠΕΣ με την υφιστάμενη έως σήμερα διαδικασία»*

Λαμβάνοντας υπόψη τα ανωτέρω καθορίζεται ότι πρέπει να γίνει για το έτος 2018 υποχρεωτική αναμόρφωση του πίνακα στοχοθεσία οικονομικών αποτελεσμάτων βάσει των νέων πινάκων και των πραγματικών στοιχείων διαθεσίμων και απλήρωτων υποχρεώσεων, μέχρι 31/7/2018 , οι οποίοι όμως πίνακες δεν επισυνάφθηκαν στην δημοσίευση της ΚΥΑ 34574/18, με αποτέλεσμα να παρέλθει η προθεσμία και να μην είναι εφικτό να προβούμε σε αναμόρφωση της στοχοθεσίας οικονομικών αποτελεσμάτων.

Στις 27/8/2018 έγινε διόρθωση σφάλματος με το ΦΕΚ 3635 Β/2018 περ. 5 και δημοσιευθήκαν οι πίνακες στοχοθεσίας που προβλέπονταν στην ΚΥΑ 34574/18 και με το υπ’ αρ. 44485/6-8-2018 εφαρμοστική εγκύκλιο του Υπουργείου Εσωτερικών ζητήθηκε σε εφαρμογή του άρθρου 9 της απόφασης, οι υπόχρεοι φορείς να προβούν υποχρεωτικά σε άμεση αναμόρφωση των εγκεκριμένων ΟΠΔ έτους 2018 (ΟΠΔ 2018), σύμφωνα με τους Πίνακες Στοχοθεσίας Οικονομικών Αποτελεσμάτων του Παραρτήματος Α΄, ακολουθώντας την υφιστάμενη έως σήμερα διαδικασία. Μετά από την ολοκλήρωση του ελέγχου και την έγκριση του αναμορφωμένου ΟΠΔ 2018, η αρμόδια για τον έλεγχο αρχή, εν προκειμένω η οικεία Αποκεντρωμένη Διοίκηση, θα μεριμνήσει για την υποβολή του στο Παρατηρητήριο, ακολουθώντας τη συνήθη διαδικασία. Το σύνολο των ΟΠΔ 2018 θα πρέπει να έχουν αναμορφωθεί και περιέλθει στο Παρατηρητήριο το αργότερο μέχρι την 30η Σεπτεμβρίου **2018.**

Ο Πίνακας Στοχοθεσίας Οικονομικών Αποτελεσμάτων περιλαμβάνει σε συνοπτική μορφή τους στόχους των υπόχρεων φορέων α) ως προς τη μηνιαία και τριμηνιαία πραγματοποίηση των εσόδων και των εξόδων τους σε ταμειακή βάση και β) ως προς το ύψος των απλήρωτων υποχρεώσεων τους στο τέλος του μήνα. Οι στόχοι των εσόδων και των εξόδων αναλύονται σε υπο-ομάδες, οι οποίες αποτελούν ομαδοποιήσεις συγκεκριμένων Κωδικών Αριθμών (ΚΑ) του προϋπολογισμού. Ο βαθμός επίτευξης των στόχων ελέγχεται κατά τη διάρκεια του έτους με βάση την εκτέλεση του προϋπολογισμού.

Για την αναμόρφωση της στοχοθεσίας λήφθηκαν υπόψη οι οδηγίες της 34574/2018 ΚΥΑ των Υπουργών Εσωτερικών, Οικονομικών και το υπ’ αριθμ. 44485/6-8-2018 έγγραφο του Υπ. Εσωτερικών και η χρονική πορεία εκτέλεσης του προϋπολογισμού μέχρι 31-08-2018 σε συνδυασμό με κάθε άλλο στοιχείο, το οποίο μπορούσε να αξιοποιηθεί, προκειμένου να αποδοθεί πρόγραμμα ρεαλιστικό και αξιόπιστο για τους μήνες Σεπτέμβριο έως Δεκέμβριο 2018. Επίσης καταρτίστηκε με βάση την αρχή της ισοσκέλισης του προϋπολογισμού, υπό την έννοια ότι το σύνολο των εξόδων δεν επιτρέπεται να υπερβαίνει το σύνολο των εσόδων, περιλαμβανομένου του ταμειακού υπολοίπου.

Η παρούσα εισήγηση συνοδεύεται από τον νέο αναμορφωμένο πίνακα στοχοθεσίας και παρακαλούμε όπως προβείτε στην έγκριση της αναμόρφωσης της στοχοθεσίας, προκειμένου να αποσταλούν στον Δήμο προς ενσωμάτωση αυτών στο ΟΠΔ του Δήμου και να έχουν περιέλθει στο παρατηρητήριο το αργότερο μέχρι 30.09.2018.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: Τις διατάξεις των άρθρων 72 και 75 του Ν. 3852/2010, διατάξεις του **άρθρου 4 του Ν. 4111/13,** όπως έχει τροποποιηθεί και του **άρθρου 149 του Ν. 4270/14,**την ΚΥΑ 34574/18, το ΦΕΚ 3635 Β/2018 περ. 5 και δημοσιευθήκαν οι πίνακες στοχοθεσίας που προβλέπονταν στην ΚΥΑ 34574/18, την εισήγηση της Υπηρεσίας και γινομένης ψηφοφορίας κατά την οποία οι κ.κ. Κοσμάς και Παπαϊωάννου ψήφισαν Όχι.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εισηγείται στο Δημοτικό Συμβούλιο την ψήφιση της **υποχρεωτικής** **αναμόρφωσης του πίνακα στοχοθεσίας** **οικονομικών αποτελεσμάτων 2018** του Δήμου Αρταίων **βάσει της αρ. 34574/2018 ΚΥΑ**  με βάση τον κατωτέρω πίνακα στοχοθεσίας έτους 2018.



**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 478/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*